ལྔའི་དུག་རྣམས་ཀུན། །རྩིག་གསེང་དུ་བ་རླུང་གིས་དེད་པ་ལྟར། །ཕྱི་རུ་བྱུང་
དམིགས་ སྒྲོ་ ཡིས་ བྱབ་ ཚུལ་ བྱ། །ངག་ ཏུ་ གཞུང་གི་བདེན་ཚིག་ དེ་ རྣམས་
བརྗོད༑ །དེ་ནས་གཟུངས་བརྗོད་ཆུ་ཡིས་ཁྲུས་གཅིག་བྱ། །དེ་ནས་ས་ཆུ་མེ་
གསུམ་མདུན་དུ་བཞག །ཡོད་ན་རླུང་གཡབ་མེད་ན་མེ་ལོང་བཞག །ཚིགས་
བཅད་བརྗོད་ཅིང་བསྐོར་ལ་དོར་བའི་ཚེ། །གང་བའི་ནང་དུ་དུག་སོང་ཟེར་
བའི་དོན། །ཚེ་འདས་རྒྱུད་ཀྱི་འབྱུང་བཞི་སོ་སོའི་དུག །འབྱུང་བཞི་སོ་སོའི་
རྫས་ལ་ཐིམ་པར་བསྒོམ། །རྒྱས་པར་རྩ་རིག་བསྡུ་ན་ཚིགས་བཅད་ཀྱིས། །
L-------
199

བྱང་བུ་ལ་ནི་བསྐོར་ཞིང་ཕྱིར་ལ་དོར། །མཇུག་ཏུ་གཟུངས་བཅས་ཁྲུས་གཅིག་
ནས༑
བྱེད་པ་ཡིན། །གང་སེར་མ་ནི་ཤིས་བརྗོད་ཡིན་པ་སྟེ། །བདག་དང་དཀྱིལ་
འཁོར་ལྷ་ཚོགས་ཐམས་ཅད་ཀྱིས། །ཚེ་འདས་ལ་ནི་མེ་ཏོག་ཆར་འབེབས་
ཤིང་ ༑ །ཚངས་པའི་དབྱངས་ཀྱིས་ཤིས་པ་བརྗོད་ པར་བསམ། །དེ་ནས་
དཀྱིལ་འཁོར་ལྷ་ལ་ཕྱག་འཚལ་བ། །ཚེ་འདས་ལུས་ནི་གྲངས་མེད་སྤྲུལ་བྱས་
།རང་གིས་རམ་བུ་བཀྱག་ཅིང་ཕྱག་འཚལ་བསམ། །གང་གི་དྲིན་གྱིས་
བླ་མར་ཕྱག་འཚལ་དང༌། །སྨྲ་བསམ་བརྗོད་མེད་ཆོས་སྐུར་ཕྱག་འཚལ་ཏེ། །
རྒྱས་པར་ཆོས་དབྱིངས་ཡེ་ཤེས་ཤོ་ལོ་ལྔ། །བསྡུ་ན་ཆོས་སྐུ་ནམ་མཁའ་ཤོ་ལོ་
གཅིག ༑དེནི་ལོངས་སྐུའི་ལྷ་ལ་ཕྱག་བཙལ་ཡིན། །དེ་ནས་ཐབས་མཁས་
ཐུགས་རྗེས་སྟོན་པ་ལ། །དེ་ནས་གྲགས་ཆེན་ཤེས་རབ་སངས་རྒྱས་སྟོང༌། །
སྐུ་ཡི་དཀྱིལ་འཁོར་དབང་ཕྱུག་རྡོ་རྗེ་ལ། །མཁྱེན་རབ་ཐུགས་རྗེས་མཆོག་གི་
སྤྲུལ་སྐུ་ལ། །ཕྱོགས་བཅུར་བཞུགས་པའི་སངས་རྒྱས་བྱང་སེམས་ཀུན། །དེ་
བཞིན་ སྤྲུལ་སྐུ་དང་ནི་སྤྱི་ལའོ། །དེ་ནས་ཚེ་འདས་ ལུས་ཀུན་ གཅིག་ ཏུ་
བསྡུས༑ །དཀྱིལ་འཁོར་ལྷ་ལ་སྐྱབས་ཚོལ་སྨྲེ་སྔགས་ནི། །རང་གིས་ངོ་ཆེན་
ཚུལ་དུ་ཞུ་རོགས་དང༌། །ཚེ་འདས་ལུས་རྙིང་དོར་དང་ལུས་གསར་ལེན། །ད་
ལྟ་བར་དོའི་ཡིད་ ལུས་དང་བཅས་པ། །ཅི་མཛད་ཁྱེད་ཤེས་ཚུལ་དུ་འབུལ་
བསམ་ཞིང༌། །གཙོ་རྒྱལ་མ་ནི་དབྱངས་བཅས་གྱེར་བ་ཡིན། །དེ་ཡང་ལྷོ་སྒོའི་
ཆོ་ག་ཞེས་བྱའོ། །དེ་ནས་རང་ཉིད་གཙོ་རྐྱང་ང་རྒྱལ་གྱིས། །ཚེ་འདས་ཁྲིད་
ནས་མདུན་བསྐྱེད་དཀྱིལ་འཁོར་ལ། །བསྐོར་བ་ལན་གསུམ་བྱས་ནས་ཤར་
སྒོ་ཡི། །གཡས་འགྲམ་རྣམ་རྒྱལ་བུམ་པ་བཞུགས་པ་སྟེ། །གཡོན་འགྲམ་སེང་
200

གེའི་ཁྲི་ལ་རང་ཉིད་བཞུགས། །རང་མདུན་འཁོར་ལོ་དཀར་པོ་རྩིབས་བརྒྱད་
སྟེང༌༑ །པདྨ་དཀར་པོ་འདབ་བརྒྱད་ལྟེ་བ་ལ། །ཚེ་འདས་པུས་བཙུགས་ཐལ་
སྦྱར་མེ་ཏོག་ཐོགས། །རས་དཀར་དྲི་མེད་གྱོན་ནས་ཐལ་སྦྱར་བསམ། །ཚེ་
འདས་ཉིད་ཀྱིས་རྗེས་ཟློས་བྱེད་བསྒོམ་ལ། །རྒྱུད་ལས། མིང་ལ་ཡང་དབང་
བསྐུར་བར་གྱིས་ཤིག །གཟུགས་བརྙན་ལ་ཡང་དབང་བསྐུར་བར་གྱིས་ཤིག །
གསུངས་ཕྱིར་དབང་བསྐུར་སྤྱི་དང་མཐུན་པར་བྱ།་་་་་་་དབང་གི་དམིགས་རིམ་ཞལ་
ཁྲིད་རྣལ་འབྱོར་རྒྱུད་སྒྲུབ་ངན་སོང་སྒོ་གཅོད་ལ་བལྟ་བར་བྱའོ། །མཆན། །སློབ་མའི་དབང་
བསྐུར་ཁོ་ནས་ཆོག་མོད་ཀྱི། །ཚེ་འདས་དེ་ཉིད་སྐྱེ་བ་གཞན་རྣམས་སུ། །རྡོ་རྗེ་
སློབ་དཔོན་གོ་འཕང་ཐོབ་བྱའི་ཕྱིར། །རྡོ་རྗེ་སློབ་དཔོན་དབང་ཡང་རུང་བ་
ཡིན༑ །སྐྱེ་བ་གཞན་དུ་འཁོར་ལོས་བསྒྱུར་རྒྱལ་སོགས། །འབྱོར་པ་ཐོབ་ཕྱིར་
རྒྱལ་སྲིད་དབང་བསྐུར་རུང༌། །དེ་ནས་འདོད་ཡོན་ཟས་བསྔོའི་དོགས་གཅོད་
ལ༑ །ཕ་མ་སྔར་དུས་ཤི་ལ་ལོ་དུས་བཞིན། །ཟས་བསྔོ་བྱ་ཚུལ་མདོ་ཞིག་མདོ་
མང་བཞུགས། །སྔོན་ཚེ་བོད་འདིར་རྒྱལ་རབས་ཉེར་ལྔ་ལ། །དམ་ཆོས་མ་
དར་བོན་ལུགས་དར་ཆེ་བས། །རྒྱལ་པོ་རྣམས་ལ་བང་སོའི་མཆོད་པ་ཟེར། །
ཕལ་པ་རྣམས་ལ་ལོ་དུས་ཤི་བའི་ཚོད། །གཏད་ཡར་ཞེས་པ་མཆོད་པ་རྒྱ་ཆེར་
དང་༑ །བྱང་བུ་ལ་ནི་རྟ་ཡི་སྲབ་མདའ་གཏད། །བྱང་བུ་རྟ་གོང་བསྐྱོན་ལ་བྱ་རུ་
ཟེར༑ །དེ་བཞིན་ཁལ་མའི་སྣ་ཐག་གོ་ཁྲབ་སོགས། །ཟས་དང་ཆས་ཀ་བྱང་བུ་
ལ་བསྔོས་ནས། །དེ་རྣམས་སློབ་དཔོན་ཉིད་ཀྱིས་ཁྱེར་སྲོལ་བྱུང༌། །བནྡེའི་
ལུགས་ལ་དེ་རྣམས་མེད་པའི་ཕྱིར། །བོན་རྣམས་ མ་ མགུ་བན་ ལ་ མ་ དད་
པས༑ །ཨོ་རྒྱན་ལ་སོགས་པཎྚི་ཏ་རྣམས་ཀྱིས། །བོན་ལ་དཔེ་བླངས་ཟས་
201

གཏད་ཆོ་ག་ནི། །དཀར་ཆོག་ཅེས་བྱ་ཙཀླི་གཏད་རྒྱུ་མཛད། །དེ་ཉིད་དེང་སང་
ཧོར་སོག་ཕྱི་འབྲོག་ལ། །ཀུན་རིག་ཞི་ཁྲོ་སོགས་ལའང་སྦྱར་རོ་སྐད། །དེ་ཡི་
ལུགས་ལ་ཤ་ཡང་གཏད་རྒྱུ་ཡོད། །དེ་མིན་ཀུན་རིག་མི་འཁྲུགས་རང་རྐང་
ལ༑ །ཚེ་འདས་རྒྱུད་སྡེ་འོག་མའི་ལྷར་བསྐྱེད་ པས། །འདོད་ ཡོན་ཤ་ ཆང་
བཤམས་པ་མི་འཐད་དོ། །བསྔོས་པ་མ་གཏོགས་བཤམས་པས་མི་འཐོབ་
པས༑ །འདོད་ཡོན་ལྔ་པོ་ཕྱག་ལེན་བཞིན་དུ་བསྔོ། །བར་དོའི་ཡིད་ ལུས་དྲི་
ཡིས་ཚིམ་པའི་ཕྱིར། །གསུར་ནི་བྱེད་པའི་རྒྱུ་མཚན་དེ་ལྟར་ཡིན། །སྦྱོང་རྒྱུད་
འགྲེལ་པར་ཁྱི་སྙིང་ཕྲུ་བ་ལ། །ཆགས་བཞིན་འདོད་ཡོན་མ་བསྔོས་མི་འགྲོ་
གསུངས༑ །དཔེར་ན་གལ་ཆེན་འགྲིམ་པ་ཐག་རིང་དུ། །འགྲོ་ཁ་བཟའ་བཏུང་
གཟབ་ནས་གཏོང་དང་འདྲ། །བར་དོའི་སྐབས་སུ་བཀྲེས་སྐོམ་ཞི་བ་དང༌། །
སྐྱེ་བ་གཞན་དུ་འབྱོར་པའི་རྟེན་འབྲེལ་འགྱུར། །འབྲོག་པ་རྣམས་ཀྱིས་ཚེ་
འདས་རྣམ་ཤེས་ཀྱིས། །བཙོག་ལྟ་བྱེད་འདུག་བསམ་ནས་སྡུག་དོགས་ཟེར། །
འདོད་ཡོན་གསོན་པོ་རྣམས་ཀྱིས་ཟ་སྲོལ་སྣང༌། །ཟོས་ཀྱང་མི་རུང་བ་ནི་མེད་
ན་ཡང༌། །བྱ་ཁྱི་སྤྲང་པོ་སོགས་ལ་བྱིན་ན་ལེགས། །དེ་ནས་བྱང་བུ་བཞུ་བའི་
ཕྱག་ལེན་ནི། །དེ་ཡན་རང་ཉིད་དཀྱིལ་འཁོར་ཤར་སྒོའི་དྲུང༌། །གཙོ་རྐྱང་
ངམ་ནི་རྡོར་སེམས་སྐུར་བཞུགས་པ།
་སེ་ཀལ་
ཐུགས་ཀར་ཞུགས། །རང་ཉིད་བདག་བསྐྱེད་གཙོ་བོའི་ང་རྒྱལ་བྱ། །དེ་ནས་
བདག་མདུན་རིགས་ལྔ་ཡུམ་བཞི་དང༌། །ལྷ་ཚོགས་ཀུན་གྱི་སྐུ་ལས་འོད་ཟེར་
ནི༑ །ཁ་དོག་ སྣ་ལྔ་མེ་ཡི་རང་བཞིན་འཕྲོས། །སློབ་མ་རྡོར་སེམས་ སྐུ་ རུ་
བསྐྱེད་མོད་ཀྱང་། །ད་དུང་བག་ཆགས་ཡིད་ལུས་དབང་ཆེ་བས། །མ་དག་ཆ་
202

ཡི་ཕུང་པོ་ལྔ་པོ་དེ། །རིགས་ལྔའི་སྐུ་ལས་ཡེ་ཤེས་རྣམ་ལྔ་ཡི། །མེ་འཕྲོས་
བསྲེགས་པས་རིགས་ལྔའི་ངོ་བོར་བསྒྱུར། །ཡུམ་བཞིའི་སྐུ་ལས་འཕྲོས་པའི་
མེ་དཔུང་གིས། །ཤ་ཁྲག་དྲོད་དབུགས་ཁམས་ཀྱི་བག་ཆགས་སྲེག །སེམས་
དཔའ་རྣམས་ལས་འཕྲོས་པའི་མེ་དཔུང་གིས། །མིག་སོགས་དབང་པོ་དྲུག་གི་
བག་ཆགས་སྲེག །སྒེག་སོགས་ལྷ་མོ་ལས་འཕྲོས་མེ་དཔུང་གིས། །གཟུགས་
སྒྲ་དྲི་སོགས་ཡུལ་ལྔའི་བག་ཆགས་སྲེག །ལྷ་ཚོགས་ཀུན་གྱི་དཔྲལ་མགྲིན་
ཐུགས་ཀ་ནས། །འོད་ཟེར་མེ་དཔུང་དཀར་དམར་མཐིང་འཕྲོས་པས། །ལུས་
ངག་ ཡིད་ ཀྱི་ སྒྲིབ་ གསུམ་ བག་ ཆགས་ སྲེག །ཚེ་ འདས་ ལུས་ ཀྱི་ རྣམ་ པ་
བསྲེགས་ཏེ་སྦངས། །སེམས་ནི་ཨ་ཡིག་དཀར་པོ་དྲི་མེད་གྱུར། །རྩ་བརྒྱུད་བླ་
མའི་ཐུགས་ཀྱི་རྟོགས་པ་དང༌། །དཀྱིལ་འཁོར་ལྷ་ཚོགས་ཐུགས་ཀྱི་ཡེ་ཤེས་
དང༌༑ །རྣལ་འབྱོར་རང་གི་ཉམས་ལེན་རྟོགས་པ་དང༌། །ཚེ་འདས་སེམས་
རྒྱུད་ དབྱེར་མེད་ གཅིག་ཏུ་ བསྲེ། ། །འབྲེལ་ པ་ ཐོགས་ ཆོག་ཀརྨ་ པ་ མཁྱེན་
སོགས༑ །ཉམས་ལེན་ལྟ་བའི་ངང་ནས་རྒྱང་འབོད་བྱ། །ཤེར་སྙིང་ནང་ གི་
གཟུགས་མེད་སྒྲ་མེད་ནི། །ཆོས་མེད་བར་གྱི་ཚིག་སྡུམ་དེ་བརྗོད་ནས། །ཀཾ་ཀ་
ནི་དང་རྩ་རིག་བཟླས་ཤིང་བསྲེག །དེ་ནས་དཀོན་མཆོག་རིན་ཆེན་སོགས་
བརྗོད་ཚེ། །ཤར་སྒོའི་འགྲམ་གྱི་རྣམ་ཤེས་ཨ་ཡིག་དེ། །ཡར་ཡར་བཀྱག་
ནས་བདག་མདུན་གཉིས་ཀྱི་བར། །བར་སྣང་ཁམས་སུ་ཟླ་བའི་གདན་ ལ་
བཞག ༑དེ་ནས་ལམ་བསྟན་མཚམས་འདིར་དོགས་གཅོད་ནི། །དཀྱིལ་
འཁོར་གཙོ་བོ་རྣམ་སྣང་ཡིན་པའི་ཕྱིར། །རྣམ་སྣང་ཞིང་ཁམས་སྟུག་པོ་བཀོད་
པ་རུ། །ལམ་སྟོན་འོས་ཀྱང་མི་བྱེད་པ་ཡི་དོན། །དེ་རུ་ས་བརྒྱད་མ་ཐོབ་སྐྱེ་མི་
203

སྲིད༑ །ལས་ལྷ་རྡོ་རྗེ་སེམས་དཔའ་ཡིན་པ་དང༌། །ཚེ་འདས་རྡོ་རྗེ་སེམས་
།མངོན་དགའི་ཞིང་དུ་ལམ་སྟོན་འོས་ན་ཡང༌། །ས་
དཔར་བསྐྱེད་པའི་ཕྱིར།
ཐོབ་སེམས་དཔའ་མ་གཏོགས་དེར་མི་སྐྱེ། །སྦྱོང་རྒྱུད་གླེང་གཞིར་ལྷ་ བུ་དྲི་
མེད་དེ། །མནར་མེད་གནས་ནས་ལྷ་ཡུལ་དྲངས་པའི་ཕྱིར། །དགའ་ ལྡན་
གནས་སུ་ལམ་བསྟན་འོས་ན་ཡང༌། །དེ་རུ་སྐྱེས་ཀྱང་ཕྱིར་ལ་ལྟུང་བ་སྲིད། །
མཚམས་མེད་བྱས་དང་དམ་ཆོས་སྤངས་མ་གཏོགས། །སྨོན་ལམ་བཏབ་ན་སྐྱེ་
བར་ནུས་པ་དང༌། །དེ་རུ་སྐྱེས་ནས་ཕྱིར་མི་ལྡོག་པ་ནི། །འོད་དཔག་མེད་ཀྱི་
སྨོན་ལམ་ སྟོབས་ ཡིན་པར། །འོད་ མདོ་ ཞིང་ བཀོད་ མདོ་ སྡེ་ གཉིས་ ལས་
གསུངས༑ །དཀྱིལ་འཁོར་འདི་དང་ཞིང་དེ་འབྲེལ་བའི་དོན། །བཅོམ་ལྡན་
རྣམ་པར་སྣང་མཛད་ཆེན་པོ་འདི། །སྤྱན་རས་གཟིགས་ཀྱི་སྤྲུལ་པ་ཡིན་པར་
གསུངས༑ །དོན་ལ་སྤྱན་རས་གཟིགས་ཀྱི་དཀྱིལ་འཁོར་ཡིན། །སྤྱན་རས་
གཟིགས་ལ་འབྲེལ་པ་ཆེར་བཞག་རྣམས། །བདེ་བ་ཅན་དུ་ཁྲིད་ནས་འོང་ངོ་
ཞེས༑ །འོད་དཔག་མེད་ཀྱི་དྲུང་དུ་དམ་བཅའ་མཛད། །སྤྱན་རས་གཟིགས་ཀྱི་
སྤྲུལ་པ་གྲངས་མེད་ཀྱང་། །དངོས་ཉིད་བདེ་བ་ཅན་དུ་རྟག་ཏུ་བཞུགས། །དེ་
དོན་མདོ་སྡེ་རྣམས་ལས་ རྒྱ་ཆེར་གསུངས། །བསྡུས་དོན་བཀའ་ཆེན་བཀའ་
འབུམ་རྣམས་ན་གསལ། །དཀྱིལ་ འཁོར་ འདི་ དང་ འབྲེལ་ ཕྱིར་ དེར་ ལམ་
སྟོན༑ །དེ་ཡང་རྔ་སྒྲའི་རྒྱལ་པོའི་གཟུངས་ཀྱི་ཚིག །འདི་ནས་ནུབ་ཀྱི་ཕྱོགས་
རོལ་ན། །འོད་དཔག་མེད་ཀྱི་ཞིང་ཁམས་ཡོད། །སུ་ཞིག་དེ་ཡི་མཚན་འཛིན་
པ༑ །ཞིང་མཆོག་དེ་རུ་སྐྱེ་བར་གསུངས། །ཚེ་འདས་རིགས་ཀྱི་བུ་ཁྱོད་ཀྱང་། །
འོད་དཔག་མེད་པའི་མཚན་བཟུང་ནས། །ཞིང་མཆོག་དེ་རུ་འགྲོ་བར་གྱིས། །
204

ཞེས་པའི་ཚིག་གིས་ལམ་སྟོན་ཏེ། །ནམ་མཁའི་ཟླ་སྟེང་ཨ་ཡིག་དེ། །ཚེ་འདས་
རྣམ་པར་ཤེས་པ་དངོས། །དབང་བསྐུར་ཡེ་ཤེས་སེམས་དཔའ་དང༌། །དབྱེར་
མེད་གཅིག་ཏུ་གྱུར་པར་དམིགས། །རང་ཉིད་ཀུན་རིག་བདག་བསྐྱེད་ནི། །སྐུ་
ཆེ་རི་རབ་ཙམ་བསམ་ལ། །ཤངས་ནས་རླུང་ཞིག་བུས་པ་ནི། །ཤུགས་དྲག་
བསྐལ་པའི་འཐོར་རླུང་བཞིན། །ཟླ་བ་ཨ་ཡིག་བཅས་པར་ཕོག །སྤྲིན་མེད་
དྭངས་པའི་སྐར་མདའ་བཞིན། །བདེ་བ་ཅན་དུ་ཏ་ལེར་སོང༌། །འོད་ དཔག་
མེད་པའི་མདུན་དྲུང་དུ། །མེ་ཏོག་པདྨའི་སྦུབས་ སུ་ བསྟིམ། །པདྨ་འདམ་
པར། ་་
སོགས་ངག་གིས་གྱེར། །སྔགས་དེ་རྫོགས་ཚེ་ཡུད་ཙམ་ཞིག །མི་དམིགས་ལྟ་
བའི་ངང་ལ་བཞག །དེ་མ་ཐག་ཏུ་བརྫུས་སྐྱེས་སུ། །གསེར་མདོག་ མཚན་
དཔེས་བརྒྱན་པའི་ལུས།
དྲན་མངོན་ཤེས་ཀྱིས། །སློབ་དཔོན་བཀའ་དྲིན་རྗེས་སུ་དྲན། །སྐད་ཅིག་གློག་
འགྱུ་ཇི་བཞིན་དུ། །མདུན་གྱི་ནམ་མཁར་འོངས་ནས་ཀྱང༌། །ཨེ་མའོ་སོགས་
ཆེད་དུ་བརྗོད། །གཏང་རག་མཆོད་པ་བྱས་ནས་ཀྱང༌། །སླར་ཡང་བདེ་ཆེན་
ཞིང་གཤེགས་བསམ། །དེ་དག་ཡིད་ལ་བསྒོམ་བཞིན་དུ། །གཞུང་ཚིག་གཙྪནྟུ་
བར་བརྗོད། །དེ་ནས་བསྔོ་བས་རྒྱས་འདེབས་བྱ། །བྱང་ཐལ་རྩ་རིག་བརྗོད་
བཞིན་དུ། །སཱཙྪ་འདེབས་སམ་གདབ་ཏུ་བཅུག །ཆུས་མི་འཇིག་པའི་གནས་
སུ་བསྐྱལ། །རྗེས་ཆོག་མན་ཆད་གཞུང་ལྟར་རོ། །བླ་མ་བརྩོན་འགྲུས་རྒྱ་མཚོ་
ཡིས༑ །བསྐུལ་ནས་ཡི་གེ་པ་བྱས་ ཏེ། ། །ཤིང་ སྦྲུལ་ སྨིན་ དྲུག་ གནམ་ གང་
དང༌༑ །མགོ་ཟླའི་ཚེས་གཅིག་དགོང་ཐུན་མཚམས། །རཱ་ག་ཨ་སྱས་སྨྲས་པ་
ཡིན༑ །ལུང་འདྲེན་མང་པོ་མ་མཆིས་ཀྱང༌། །སློབ་དཔོན་རྣམས་ཀྱི་གསུང་
205

རྒྱུན་དང༌། །གཞུང་ཚིག་མཚུངས་ཕྱིར་ཐེ་ཚོམ་མེད། །ཕྱི་རབས་དགེ་བཤེས་
་་
གསར་བུ་རྣམས། །འདི་ལ་བརྟེན་ནས་འགྲོ་བའི་དོན། །རྒྱ་ཆེ་རྒྱུན་མི་འཆད་
པར་ཤོག །ལེའུ་ཉེར་གཅིག་པའོ་མངྒ་ལཾ།། །།
རྒེ་མོ།
·::
;
༼ཟ༽